আগে ভোট দিন, তারপর জলখাবার খান, বিহারের ভোটারদের বার্তা মোদির

ওয়েব ডেস্ক: বিহারে (Bihar Assembly Election 2025) প্রথম দফার ভোটগ্রহণ চলছে। ভোটগ্রহণ শুরু হওয়ার পরেই ভোটারদের ‘পূর্ণ উদ্যমে’ ভোট দেওয়ার আহ্বান জানালেন প্রধানমন্ত্রী নরেন্দ্র মোদি (Narendra Modi)। বৃহস্পতিবার সকালে স্যোশাল মিডিয়ায় একটি পোস্ট করেন তিনি। সেখানে মোদি লেখেন, “গণতন্ত্রের উৎসবে আজ বিহারে প্রথম পর্যায়ের ভোটগ্রহণ হচ্ছে। এই পর্বে সকল ভোটারের কাছে আমার আবেদন, আপনারা পূর্ণ উদ্যমে ভোট দিন।” ওই পোস্টেই বিহারের প্রথম বারের ভোটার যাঁরা, তাঁদের অভিনন্দন জানিয়েছেন প্রধানমন্ত্রী।

বিহারে প্রথম পর্বে ১৮ জেলার ১২১ আসনে নির্বাচন। সকাল ৭টা থেকে শুরু হয়েছে ভোটগ্রহণ। চলবে সন্ধ্যা ৬টা পর্যন্ত। কোনও কোনও জায়গায় অবশ্য এক ঘণ্টা আগে, বিকেল ৫টাতেই ভোটগ্রহণ শেষ হবে। রাজ্যে সকাল ৯টা অবধি ভোট পড়েছে ১৩ শতাংশ। একাধিক হেভিওয়েট প্রার্থীর ভাগ্যপরীক্ষা। তার মধ্যে রয়েছেন মহাজোটের মুখ্যমন্ত্রী পদপ্রার্থী তেজস্বী যাদব। তারাপুর কেন্দ্রে আরজেডির অন্যতম মুখ অরুণ কুমার সাহা। এছাড়াও মহুয়া কেন্দ্রের প্রার্থী লালুপ্রসাদ যাদবের বড় ছেলে তেজপ্রতাপ যাদব সহ রাজ্যের একাধিক মন্ত্রীর আজ ভাগ্যপরীক্ষা। এদিন সকালে প্রধানমন্ত্রী নরেন্দ্র মোদি বার্তা দিলেন—‘গণতন্ত্রের উৎসব’। ভোটারদের উদ্দেশে মোদির বার্তা, “মনে রাখবেন, আগে ভোট, পরে আহার-বিশ্রাম।”

আরও পড়ুন: ভোট শুরু বিহারে, দেখুন সরাসরি

দেখুন ভিডিও